Man skiller mellom primær og sekundær hyperhidrose. Primær hyperhidrose oppstår i overgangfasen fra man er barn til voksen, og ser ut til å være en autonom medfødt genfeil. Sekundær hyperhidrose kan oppstå når som helst i livet, og kan skyldes feil ved skjoldbruskkjertelen eller hypofysen, diabetes mellitus, svulster, urinsyregikt, menopause, bestemte legemidler eller kvikksølvforgiftning.